Vārkava
Šis raksts ir par apdzīvotu vietu Vārkavas pagastā. Par citām jēdziena Vārkava nozīmēm skatīt nozīmju atdalīšanas lapu. Vārkava (agrāk arī Lielie Klapari, Vārkava I, Vorkova, Pirmā Vārkava; latgaliešu: Vuorkova) ir ciems Preiļu novada Vārkavas pagastā, pagasta centrs. Izvietojies pagasta rietumdaļā Ūdzeņas krastos 13 km no novada centra Vecvārkavas un 206 km no Rīgas. Apdzīvotā vieta veidojusies ap bijušo pirmskara Vārkavas pagasta valdi un Lielo Klaparu sādžu. Ciems izaudzis padomju gados kā ciema padomes un kolhoza «Vārkava» ciemats. Vārkavā atrodas pagasta pārvalde, pamatskola, tautas nams, bibliotēka, pasts, novadpētniecības muzejs.